**PLEC DE CLÀUSULES ADMINISTRATIVES PARTICULARS QUE REGIRAN LA CONTRACTACIÓ PEL PROCEDIMENT ORDINARI OBERT DEL CONTRACTE DE SERVEI PER A LA REDACCIÓ D’AUDITORIA ENERGÈTICA I TÈCNICA DE L’ENLLUMENAT PÚBLIC DE VALLDOREIX**

**1.** **DEFINICIÓ DE L’OBJECTE DEL CONTRACTE**

És objecte del present Plec regular el contracte administratiu de serveis per procediment obert del servei d’auditoria energètica i tècnica de l’enllumenat públic de Valldoreix.

L’objecte d’aquest contracte és:

* Auditoria energètica
* Auditoria tècnica i normativa
* Tele gestió
* Separació d’instal·lacions amb altres titulars
* Propostes millora energètica i tècnica
* Propostes millora tècnica i normativa
* Amidament pressupost
* Seguiment de les obres
* Separació de quadres amb altres municipis
* Gestió amb companyies de serveis
* Servei d’assistència tècnica
* Gestió de subvencions
* Depuració de l’inventari
* Estudi de seguretat

**2.** **NECESSITATS ADMINISTRATIVES A SATISFER**

Les necessitats administratives a satisfer i els factors que intervenen en el present contracte estan acreditats a l’expedient corresponent.

**3. NATURALESA I RÈGM JURÍDIC DEL CONTRACTE**

La naturalesa del contracte que vincula el concessionari amb l’EMD de Valldoreix és la de contracte administratiu de serveis prevista a l’article 301 i ss del Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic (en endavant TRLCSP).

Constitueix la llei del contracte el present plec de clàusules administratives particulars i el plec de prescripcions tècniques particulars. Per tot allò no previst expressament en aquest plec i en el plec de prescripcions tècniques particulars, s’aplicarà supletòriament la normativa següent:

* El Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic.
* Decret Llei 3/2016, de 31 de maig, de mesures urgents en matèria de contractació pública.
* Real Decret 773/2015, de 28 d’agost, pel que es modifiquen determinats preceptes del Reglament de contractes de les administracions públiques, aprovat pel Reial Decret 1098/2001, de 12 d’octubre.
* Llei 34/2010, de 5 d’agost, de modificació de las Lleis 30/2007, de 30 de octubre, de Contractes del Sector Publico, 31/2007, de 30 d’octubre, sobre procediments de contractació en els sectors de l’agua, l’energia, els transports i els serveis postals, i 29/1998, de 13 de juliol, reguladora de la Jurisdicció Contenciosa-Administrativa par a l’adaptació a la normativa comunitària de las dos primeres.
* El Real Decret 817/2009, de 8 de maig pel qual es desenvolupa parcialment la Llei 30/2007, de 30 d’octubre, de Contractes del Sector Públic en tot allò que no sigui contrari al Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic.
* Real Decret 1098/2001, de 2 d’octubre que desenvolupava l’antiga llei de contractes en tot allò que no sigui contrari al Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic.
* Llei 30/1992, de 26 de novembre, de règim jurídic de les administracions publiques i del procediment administratiu comú.
* La llei 7/1985, de 2 d’abril, reguladora de les bases de règim local.
* DL 2/2003, de 28 d’abril, pel qual s’aprova el Text Refós de la Llei Municipal de Règim Local
* El Decret 179/1995, de 13 de juny, Reglament d’obres, activitats i serveis dels ens locals de Catalunya.
* La resta de normes de dret administratiu, i mancant aquestes, el Dret Privat.
* L’oferta de l’adjudicatari en la mesura que sigui acceptada per la EMD i no estigui en contradicció amb el Plec de Condicions o amb la Legislació vigent.
* Llei 31/1995, de 8 de novembre, de prevenció de riscos laborals.
* Ordenances relacionades de l’EMD de Valldoreix

Així mateix, la prestació del servei objecte del contracte haurà d’observar la normativa de caràcter tècnic, fiscal, mediambiental, laboral, de seguretat social, prevenció de riscos, responsabilitat social i d’altre ordre, inclosos convenis col·lectius del sector, que en cada moment que li sigui d’aplicació.

**4. DURADA DEL SERVEI I POSSIBLES PRÒRROGUES**

El termini total d'execució previst així com el temps de lliurament màxim és de 4 mesos des de l’adjudicació.

**5. CRÈDIT PRESSUPOSTARI**

La despesa derivada d’aquesta contractació es farà efectiva amb càrrec a la partida 09-165-637.00 del Pressupost del 2016 de la Corporació.

**6. EL VALOR ESTIMAT DEL CONTRACTE**

El valor estimat del contracte, als efectes d’allò que disposa l’article 88 i concordants de la TRLCSP, és de 33.000€ que respon al preu del contracte sense incloure l’IVA.

**7. EL PREU DEL SERVEI**

El preu màxim de la contractació és de 33.000€ més IVA i els licitadors hauran d’igualar o disminuir en la seva oferta tots els preus. El pressupost comprèn la totalitat del contracte. El preu consignat és indiscutible, no admetent-se cap prova d’insuficiència.

**8. REVISIÓ I/O ADEQUACIÓ DE PREUS**

No s’admet revisió de preus.

**9. RÈGIM DE PAGAMENT**

El contractista presentarà factures per fases finalitzades, les quals hauran de rebre la conformitat del responsable del servei de l’EMD. De conformitat amb l’article 33 del Reial Decret Llei 4/2013, de 22 de febrer, de mesures de suport a l’emprenedor i d’estímul del creixement i de la creació d’ocupació, aquest responsable tindrà un període màxim de 30 dies naturals per a realitzar la verificació de les factures a comptar des de la data de recepció de les mateixes. Transcorregut aquest termini el pagament es realitzarà dins del termini de 30 dies naturals des de l’acceptació o verificació.

En cap cas es podrà realitzar el pagament superant el termini de 60 dies naturals des de la recepció de les factures.

**10. GARANTIES**

Queda dispensada l’obligació de constituir la garantia provisional.

La garantia definitiva serà d’un 5% del preu d’adjudicació considerant el preu del contracte durant un any, IVA exclòs.

**11. TRAMITACIÓ DE L’EXPEDIENT I PROCEDIMENT D’ADJUDICACIÓ**

L’expedient de contractació serà objecte de tramitació ordinària, i no està subjecte a regulació harmonitzada, es durà a terme mitjançant procediment obert i l’adjudicació mitjançant concurs públic i tenint en compte més d’un criteri d’adjudicació, de conformitat amb el que disposen els article 150 i 157 a 161 del TRLCSP.

**12. CRITERIS D’ADJUDICACIÓ**

Els criteris a tenir en compte a l’hora de considerar quina és la proposició més avantatjosa seran els que tot seguit s’indiquen, d’acord amb la ponderació que es detalla per a cadascun d’ells:

**1.- Preu unitari per realització d’auditoria energètica i tècnica, amb una valoració màxima de 65 Punts.**

El licitador ofertarà el preu de manteniment (màxim 33.000 €) aplicant la baixa que estimi oportuna (oferta que es puntua del licitador), que és puntuarà d’acord amb la següent fórmula: (1/9)

(% de baixa del licitador respecte al preu proposat en el plec)

Puntuació = 65 x

(% de baixa mes alta respecte al preu proposat en el plec)

**2.- Millores proposades per l’EMDV, amb una valoració màxima de 2 Punts.**

Reducció de terminis d’entrega de documentació (4 mesos contracte) . 0.5 punt per cada setmana de baixa respecte el contracte.

**3.- Millores proposades pel licitador, amb una valoració màxima de 6 Punts.**

El licitador proposarà si ho considera, les millores relacionades amb l'objecte del contracte i addicionals a les que es estableixen com a obligacions del mateix en les especificacions realitzades en el plec de condiciones tècniques, per considerar que poden convenir a una millor realització del Contracte, entenent per tals els increments tant en qualitat com en quantitat de la prestació objecte del contracte, materials, sistemes de gestió, procediments, etc.

Les millores, en tot cas, hauran de ser referides exclusivament a l’objecte del plec de condiciones tècniques. En cap cas es consideraran en aquest capítol altres millores, ni l’experiència i solvència de l’empresa, ni la sobre-disposició de personal o vehicles, així com la relació de l’empresa amb l’administració, donat que formen part exclusiva de la valoració de la solvència tècnica.

Es puntuaran aquestes millores d’acord amb les necessitats i del criteri de l’EMDV

**4.- Valoració del servei, amb una valoració de 17 Punts**

Es valorarà, la proposta d’execució del serveis pel licitador, considerant-se també la coherència global, la justificació meticulosa dels apartats del plec de condiciones tècniques, la síntesi de la proposta i la seva claredat, entre d’altres.

Es podrà sol·licitar una entrevista amb els licitadors, per tal de valorar l’oferta.(en el cas de fer-se les entrevistes s’enviarà un correu electrònic i es penjarà el dia de les entrevistes)

**Quadre resum**

|  |  |  |
| --- | --- | --- |
| 1 | Preu unitari pel servei | 65 |
| 2 | Millores proposades per EMDV | 2 |
| 3 | Millores proposades pel licitador | 6 |
| 4 | Valoració de la proposta tècnica | 27 |
|  |  | 100 |

**13. PROPOSICIONS ANORMALS O DESPROPORCIONADES**

Es considerarà que l’oferta no pot ser complida com a conseqüència d’ofertes desproporcionades o anormals de conformitat amb el tràmit i supòsit que conté l’article 152 del TRLCSP, els supòsits previstos a l’article 85 del RGLCAP i d’acord amb els límits d’apreciació de la baixa temerària que a continuació es relacionen, sense perjudici de la facultat de l’òrgan de contractació d’apreciar, malgrat tot i previ els informes adequats, com a susceptibles de ser acceptades.

Límit d’apreciació de la baixa temerària: en relació amb el criteri objectiu del preu ofert, es consideraran inicialment incurses en presumpció de temeritat, aquelles propostes:

1.- Quan, concorrent un sol licitador, sigui inferior al pressupost base de licitació en més de 25 unitats percentuals.

2.- Quan concorrin dos licitadors, la que sigui inferior en més de 20 unitats percentuals a l’altra oferta.

3.- Quan concorrin tres licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant, s’exclourà per al còmput de dita mitjana l’oferta de quantia més elevada quan sigui superior en més de 10 unitats percentuals a dita mitjana. En qualsevol cas, es considerarà desproporcionada la baixa superior a 25 unitats percentuals.

4.- Quan concorrin quatre o més licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant, si entre elles existeixen ofertes que siguin superiors a dita mitjana en més de 10 unitats percentuals, es procedirà al càlcul d’una nova mitjana només amb les ofertes que no es trobin en el supòsit indicat. En tot cas, si el nombre de les restants ofertes és inferior a tres, la nova mitjana es calcularà sobre les tres ofertes de menor quantia.

Tot això sens perjudici de la facultat de l’òrgan de contractació d’apreciar, malgrat tot i previ els informes adequats, com a susceptibles de ser acceptades.

**14. CRITERIS DE PREFERÈNCIA EN CAS D’IGUALACIÓ DE PROPOSICIONS**

En el supòsit d’igualació de puntuacions en relació amb l’oferta econòmicament més avantatjosa tindran preferència en l’adjudicació del contracte les proposicions presentades per les empreses que acreditin tenir contractades a la seva plantilla persones amb discapacitat o en situació d’exclusió social, i amb entitats sense ànim de lucre, tot allò en els termes establerts per la disposició addicional 4ª del TRLCSP.

En cas que persisteixi l’empat s’adjudicarà el contracte a la proposició que comprengui l’oferta econòmica més baixa.

En cas que persisteixi després d’aplicar aquest últim criteri, es decidirà l’adjudicació, entre elles, per sorteig, que es farà davant la Mesa de contractació, i amb assistència dels licitadors afectats per l’empat.

**15. FORMA D’ADJUDICACIÓ: DOCUMENTACIÓ, FORMA I CONTINGUT DE LES PROPOSICIONS**

La documentació per prendre part en el procediment ordinari es presentarà en el termini de 15 dies naturals comptats des de la publicació al perfil del contractant dels plecs de clàusules administratives i el plec de condicions tècnics inicialment aprovats, en el Registre de les oficines de la seu de l’EMD de Valldoreix, ubicada a la Rambla Verdaguer, núm.185, de Valldoreix, de 08:00 hores a 15:00 hores, podent ésser també enviada per correu. En aquest cas, la documentació s’haurà de lliurar abans de les 13 hores a l’Oficina de Correus i dins del termini màxim establert a l’anunci corresponent, havent-se d’anunciar la seva tramesa mitjançant telegrama o fax a 93.589.18.23 el mateix dia de la seva presentació, sense ultrapassar, en aquest darrer cas, el termini esmentat per a la presentació de les sol·licituds (abans de les 13h). Transcorreguts deu dies des de la data esmentada sense haver-se rebut la documentació, la sol·licitud de participació no serà admesa en cap cas.

L’esmentada documentació haurà de presentar-se en qualsevol de les llengües cooficials de Catalunya, anar degudament signada pel licitador, ser original o degudament autenticada i haurà de presentar-se en tres sobres tancats (Sobre núm. 1, Sobre núm. 2 i Sobre núm. 3), dins de cadascun dels quals s’inclourà, en full apart, una relació numerada dels documents en ells inclosos, així com la pròpia documentació que es detalla a continuació. El SOBRE NÚM. 1 contindrà la documentació administrativa. El SOBRE NÚM. 2 contindrà la documentació tècnica relativa a criteris de valoració no quantificables de forma automàtica i el SOBRE NÚM. 3 contindrà la proposició econòmica i documentació relativa als criteris de valoració avaluables de forma automàtica.

* **SOBRE NÚM. 1.- Documentació administrativa.**
* El SOBRE NÚM. 1 portarà la menció "SOBRE NÚM. 1: Documentació administrativa per a la contractació del servei per a la redacció d’auditoria energètica i tècnica de l’enllumenat públic de Valldoreix " i haurà de contenir la documentació que es relaciona a continuació:
* Relació numerada de la documentació inclosa amb indicació de les següents dades identificatives: nom i cognoms de la persona de contacte i adreça postal i electrònica, número de telèfon i de fax del licitador
* Declaració responsable de compliment de les condicions establertes legalment per contractar amb l’Administració, d’acord amb el model següent:

“En/Na ...................................... amb NIF núm................................., en nom propi/ en representació de l’empresa............................., en qualitat de...., i segons escriptura pública autoritzada davant Notari......, en data.... i amb número de protocol ..../o document...., CIF núm. .............., domiciliada a ........... carrer .........., núm. (persona de contacte........., adreça de correu electrònic............., telèfon núm. ....... i fax núm. ..............), opta a la contractació del servei per a la redacció d’auditoria energètica i tècnica de l’enllumenat públic de Valldoreix i DECLARA RESPONSABLEMENT:

* + Que les facultats de representació que ostenta són suficients i vigents (si s’actua per representació); que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes als articles 54 a 84 TRLCSP;
  + Que es troba al corrent del compliment de les obligacions tributàries i amb la Seguretat Social;
  + Que disposa de l’habilitació empresarial o professional, així com de la solvència econòmica i financera i tècnica o professional exigides en els termes de la clàusula 16 del present Plec i que es compromet a adscriure a l’execució del contracte els mitjans personals / materials descrits a la clàusula 16 del present Plec.
  + Que en cas de resultar proposat com a adjudicatari, es compromet a aportar la documentació assenyalada en la clàusula 16 del present Plec.
* Declaració responsable de vigència de les circumstàncies que donaren lloc a la declaració, per part de l’Administració Tributària, d’exempció d’IVA, si escau.
* Declaració responsable de sotmetiment a la jurisdicció dels Jutjats i Tribunals espanyols, cas de tractar-se d’empreses estrangeres.
* En el supòsit que formulin ofertes empreses vinculades, aquestes hauran de presentar una declaració manifestant aquesta circumstància en el termes establerts en l’article 42 de Codi de Comerç.
* En el supòsit que els licitadors tinguin intenció de concórrer en unió temporal, hauran de presentar una declaració manifestant aquest extrem amb indicació dels noms i circumstàncies dels integrants i la participació de cadascun, així com l’assumpció del compromís de constituir-se formalment en unió temporal en cas de resultar adjudicataris.
* **SOBRE NÚM. 2.- Referències tècniques.**

El sobre haurà d’anat tancat, firmat pel sol·licitant i amb indicació del domicili a efectes de notificacions, en el que es farà constar la denominació del sobre **“**SOBRE NÚM. 2: Documentació tècnica relativa a criteris de valoració no quantificables de forma automàtica per a la contractació del servei per a la redacció d’auditoria energètica i tècnica de l’enllumenat públic de Valldoreix "

Contindrà aquells documents que s'especifiquen a continuació, acreditatius de les circumstàncies a tenir en compte en la valoració del concurs d'acord amb els criteris d'adjudicació del mateix.

* Relació numerada de la documentació inclosa.
* Documentació tècnica relativa als criteris d’adjudicació que depenen d’un judici de valor a tenir en compte, de conformitat amb l’annex I del Plec de Clàusules Tècniques i clàusula 12 d’aquest plec administratiu; consistents en:
* Millores proposades per l’EMDV
* Millores proposades pel licitador
* Memòria de treball

**ADVERTÈNCIA**

**La documentació que contenen els sobres precedents (1 i 2) no pot incloure cap informació que permeti conèixer el contingut del sobre 3 relatiu a la proposició econòmica i documentació tècnica dels criteris avaluables de forma automàtica. L’incompliment d’aquesta obligació implica l’exclusió de la licitació.**

* **SOBRE NÚM. 3.-** **Proposició econòmica**

El sobre haurà d’anat tancat, firmat pel sol·licitant i amb indicació del domicili a efectes de notificacions, en el que es farà constar la denominació del sobre “Sobre Núm. 3: Proposició Econòmica per a la contractació del servei per a la redacció d’auditoria energètica i tècnica de l’enllumenat públic de Valldoreix ", i haurà de contenir la documentació següent:

* Relació numerada de la documentació inclosa.
* La proposició econòmica, que haurà d’ajustar-se al model següent:

En/Na ... amb NIF núm. ..., en nom propi, (o en representació de l’empresa ....., CIF núm. ...., domiciliada a..... carrer ..., núm. ....) assabentat/da de les condicions exigides per optar a la contractació relativa al servei per la redacció d’autoria energètica i tècnica de l’enllumenat públic de l’EMD de Valldoreix , es compromet a portar-la a terme amb subjecció al Plec de Clàusules Administratives Particulars i el plec de condicions Tècniques per la quantitat de ..........euros més IVA *(La quantitat haurà d’expressar-se en lletres i xifres).*

(*Lloc, data i signatura del licitador*)."

**16. CONDICIONS MÍNIMES I MEDIS D’ACREDITACIÓ DE LA SOLVÈNCIA PROFESSIONAL O TÈCNICA**

La solvència professional o tècnica mínima i els mitjans d’acreditació són els que tot seguit s’indiquen:

Els licitadors hauran de complir les condicions següents:

Solvència professional o tècnica:

1.- Certificat de bona execució de 5 treballs d’auditoria energètica de treballs similars o superiors.

Aportar certificat i informació general del contracte i projecte.

2.- Caldrà aportar la documentació relativa a l’equip a disposar, que, haurà de com a mínim ser el següent:

• Un enginyer amb més de 5 anys d'experiència en el sector de l'energia haurà de demostrar formació especialitzada que l'acrediti per a mesurar i verificar estalvis energètics i econòmics, per la qual cosa aportarà el corresponent títol o certificat acreditatiu, Currículum i d’altra documentació d’interès.

• Un enginyer amb més de 5 anys d'experiència en el sector de legalització i disseny de projectes elèctrics que haurà de demostrar formació especialitzada que l'acrediti aquest fet, Currículum i d’altra documentació d’interès.

• Dos tècnics-administratius de recolzament (diplomats o FP relacionat amb el contracte). Aportant currículum. (hauran de ser persones diferents)

L’adjudicatari designarà un Delegat amb titulació adequada a l'objecte del present contracte perquè actuant com a representant del mateix realitzi les funcions pròpies de coordinador entre els diferents tècnics que formin part de l'equip redactor de l'Estudi.

3.- Mitjans tècnics:

Pel que fa als mitjans tècnics s'haurà d'acreditar posseir els equips de mesura o de treball següents, per a la realització de les Auditories energètiques de l'enllumenat exterior:

 Luxímetre homologat i calibrat.

 Analitzador de xarxes elèctriques per a mesuraments en quadres elèctrics homologats i calibrats.

 Pinça amperimètrica-Vatimétrica.

 Càmera termogràfica homologada i calibrada..

 Sensor de temperatura de contacte homologat i calibrat.

 Registradors de xarxes homologat i calibrat.

 Equips informàtics fixos i portàtils, inclosos mitjans auxiliars de reprografia, escanejat, fax, correu electrònic, etc.

 Software tècnic suficient, si més no d'ofimàtica, confecció de mesuraments, dibuix, càlcul, etc.

 GPS.

 Vehicles de transport.

Es justificarà mitjançant una declaració responsable del material a disposar.

**17. LA MESA DE CONTRACTACIÓ**

La mesa de contractació serà presidida pel President de la Junta de Veïns, la qual quedarà integrada de la manera següent:

**President/a**: **Josep Puig Belman**, President de l’EMD de Valldoreix, en substitució Sra. Susana Herrada Cortés.

**Vocals:** **Joaquim Castelló López**, vocal de l’EMD de Valldoreix, en substitució Sr. Bernat Gisbert

**Susanna Casta Balcells**, vocal de l’oposició de l’EMD de Valldoreix.

**Noel Climent Jurado**, vocal de l’oposició de l’EMD de Valldoreix.

**Francesc Xavier Humet Cienfuegos-Jovellanos**, vocal de l’oposició de l’EMD de Valldoreix, en substitució Sr. Ferran Magineda Agustin.

**Concepció Foraster Arespacochaga**, secretària-interventora de l’EMD de Valldoreix, en substitució Sra. Mª Josep Tuyà Manzanera, Tècnica de comerç de l’EMD de Valldoreix.

**Marcos Pérez Todolí**, enginyer de l’EMD de Valldoreix, en substitució Sra. Laura Suari Andreu, Tècnica de Medi Ambient de l’EMD de Valldoreix.

Actuarà de secretària de la Mesa la Sra. Cristina Grimaldos Matías , i en substitució la Sra. Magda Gosalvez Climent

La Mesa decidirà per majoria de vots proposar l’adjudicació del contracte a la proposició que consideri més favorable, o proposar declarar desert el concurs. La proposta serà elevada al President de la Junta de Veïns, perquè adopti la resolució definitiva.

**18. CONSTITUCIÓ DE LA MESA DE CONTRACTACIÓ**

Conclòs el termini de presentació de les sol·licituds, es constituirà la Mesa de contractació en fase interna, no pública, a les **9 hores del dia següent al de la finalització del termini de presentació de proposicions** o, si aquest és festiu o dissabte, el primer dia hàbil següent, per realitzar l’acte de qualificació de la documentació presentada en el SOBRE 1 anomenat *“*Documentació administrativa per a la contractació del servei d’auditoria energètica i tècnica de l’enllumenat públic de Valldoreix”**.** La Mesa comprovarà les declaracions responsables relatives a la documentació administrativa, la capacitat i solvència de les empreses licitadores. Si de la valoració del contingut de la documentació la Mesa s’observés defectes esmenables s’atorgarà un termini de 3 dies a l’empresa interessada per fer l’esmena. Una vegada comprovat el contingut del sobre núm. 1 proposarà a l’òrgan de contractació l’admissió o inadmissió d’empreses licitadores.

**Seguidament, i en la mateixa fase interna**, no pública, es procedirà a l’obertura del SOBRE 2 anomenat “Documentació tècnica relativa a criteris de valoració no quantificables de forma automàtica per a la contractació del servei per a la redacció d’auditoria energètica i tècnica de l’enllumenat públic de Valldoreix”.

Tot seguit la Mesa remetrà el contingut del sobre 2 al tècnic corresponent per a l’avaluació prèvia i informe corresponent, aixecant a continuació la sessió.

La Mesa de contractació es constituirà en a**cte públic el sisè dia des de la finalització del termini de presentació de les proposicions** o, si aquest és festiu o dissabte, el primer dia hàbil següent. La Mesa donarà compte de l’informe del tècnic donant a conèixer la valoració del Sobre núm. 2 als assistents i, a continuació, procedirà a l’obertura del sobre núm. 3 anomenat “Proposició Econòmica per a la contractació del servei per a la redacció d’auditoria energètica i tècnica de l’enllumenat públic de Valldoreix” i es llegiran les proposicions efectuades pels licitadors al Sobre núm. 3. Un cop realitzat l’acte públic d’obertura de les proposicions, la Mesa de contractació formularà la proposta de resolució, amb subjecció als criteris d’adjudicació establerts en el present plec de clàusules per a la valoració de les proposicions.

**19. ADJUDICACIÓ DEL CONTRACTE**

L’òrgan de contractació classificarà per ordre decreixent les proposicions presentades de conformitat amb l’article 151 del TRLCSP. Després procedirà a requerir al licitador que hagi presentat l’oferta econòmicament més avantatjosa per tal que dins del termini de deu dies hàbils, a comptar des de l’endemà de rebre el requeriment, presenti la documentació acreditativa de la solvència tècnica, la documentació justificativa d’estar el corrent de les obligacions tributàries i de la Seguretat Social i d’haver constituït la garantia definitiva que procedeixi i tota la documentació que es sol·liciti al Plec de Clàusules Tècniques.

De no complimentar-se adequadament el requeriment en el termini assenyalat, s’entendrà que el licitador ha retirat la seva oferta, procedint en aquest cas a sol·licitar la mateixa documentació al licitador següent per l’ordre en que hagin quedat classificades les ofertes.

**20. FORMALITZACIÓ DEL CONTRACTE**

La formalització del contracte haurà d’efectuar-se dins dels quinze dies hàbils següents a aquell en que el candidat rebi la notificació de l’adjudicació de conformitat amb el que disposa l’article 156 del TRLCSP, sempre i quan hagi constituït la garantia definitiva.

**21. CAUSES DE RESOLUCIÓ**

Són causes de resolució del contracte, a més de les previstes als article 223 i 308 del TRLCSP, les següents:

* + El fet d’incórrer el contractista en qualsevol de les causes de prohibició per contractar amb l’Administració Pública estipulades a l’article 60 i concordants del TRLCSP.
  + L’incompliment de qualsevol obligació contractual, sens perjudici d’allò que disposa la clàusula següent referida a les infraccions.
  + La imposició de tres infraccions molt greus de la clàusula 25.1 del present Plec.

**22. RÈGIM D’INFRACCIONS I SANCIONS**

**22.1 Infraccions**

**Seran infraccions molt greus:**

1. No aplicar al contracte els mitjans personals i materials ofertats.
2. L’incompliment de les obligacions relatives a la qualitat dels aliments subministrats.
3. L’incompliment de la normativa higièncio-sanitària i/o la manca de neteja.
4. L’abonament en la prestació dels serveis.
5. Qualsevol incompliment de les obligacions del contractista quan se’n derivi greu pertorbació en el funcionament dels serveis.
6. La reiteració en la comissió de faltes greus.

**Seran infraccions greus:**

1. L’incompliment dels horaris.
2. La prestació deficient del servei.
3. L’incompliment de les obligacions econòmiques derivades del contracte així com l’incompliment de les obligacions tributàries, de seguretat social i de seguretat i salut en el treball.
4. L’ús negligent o inadequat dels estris, parament, material i instal·lacions posats a disposició del contractista.
5. Qualsevol incompliment de les obligacions del contractista del que se’n derivi pertorbació en el funcionament del servei.
6. La reiteració en la comissió de faltes lleus

**Seran infraccions lleus:**

1. Serà infracció lleu qualsevol incompliment de les obligacions del contractista quan no se’n derivi pertorbació greu o molt greu en el funcionament del servei.

**22.2 Sancions**

1. Les infraccions molt greus seran sancionades amb multa entre 3001€ i 6000€.
2. Les infraccions greus seran sancionades amb multa entre 1501€ i 3000€.
3. Les infraccions lleus seran sancionades amb multa entre 300€ i 1500€.

**22.3 Procediment sancionador**

La imposició de sancions requerirà tramitació d’expedient contradictori, amb audiència prèvia la contractista.

Es produeix reiteració per la comissió de més d’una infracció en el termini d’un any, sempre que hagi estat declarat mitjançant resolució administrativa o judicial de caràcter ferm.

**23. DRETS I OBLIGACIONS DE LES PARTS**

Els drets i les obligacions de les parts seran, a més dels indicats a les clàusules de les dades específiques del contracte, aquells que resultin de la documentació contractual i la normativa aplicable.

**24. MODIFICACIÓ DEL CONTRACTE**

Una vegada perfeccionat el contracte, l’òrgan de contractació sols podrà introduir modificacions en ell per raons d’interès públic i per atendre a causes imprevistes, justificant degudament la seva necessitat a l’expedient. Aquestes modificacions, que sols podran produir-se en els termes de l’article 219 del TRLCSP, no podran afectar a les condicions essencials del contracte

**25. CESSIÓ I SUBCONTRACTACIÓ**

**25.1 Cessió**

L’adjudicatari solament podrà cedir vàlidament els drets i obligacions que neixin del contracte, mitjançant l’autorització expressa i per escrit de la Corporació, i de conformitat amb els requisits assenyalats a l’article 226 del TRLCSP.

**25.2 Subcontractació**

L’adjudicatari solament podrà subcontractar vàlidament la realització del contracte, mitjançant l’autorització expressa i per escrit de la Corporació, i de conformitat amb els requisits assenyalats a l’article 227 del TRLCSP.

**26. CONFIDENCIALITAT DE LES DADES DEL CONTRACTE**

L’adjudicatari haurà de guardar secret respecte de les dades o antecedents que, no essent públics, estiguin relacionats amb l’objecte del contracte, en el termes establerts a la clàusula 57.5 del Plec de Clàusules Administratives Generals aplicables als contractes d’obres i instal·lacions de la Corporació.

**27. ALTRES**

**27.1 Domicili a efectes de notificacions**

Tret de manifestació en contrari per part del contractista, formalitzada per escrit de forma fefaent o bé mitjançant compareixença, el domicili del contractista per tal d’efectuar tota mena de notificacions i tràmits en relació amb l’expedient de la present contractació serà el que figuri en el contracte corresponent.

**27.2 Obligacions i responsabilitats d'ordre social**

El contractista està obligat al compliment de les disposicions vigents en matèria laboral, de seguretat social, de seguretat i salut en el treball i d'integració social dels minusvàlids i, en general, respondrà de quantes obligacions li vinguin imposades pel seu caràcter d'empleador, així com del compliment de totes les normes que regulin i despleguin la relació laboral o d'altre tipus existent entre aquell o entre els seus subcontractistes i els treballadors d'un i d'altres.

Valldoreix, 4 d’octubre de 2016

EL PRESIDENT

Josep Puig Belman